Dave Palone

David M. Palone (s. 13. helmikuuta 1962 Waynesburg, Pennsylvania) on yhdysvaltalainen ravi- ja peitsariohjastaja. Hän on maailman kaikkien aikojen voitokkain raviohjastaja, joka vuonna 1982 alkaneella urallaan on saavuttanut yli 19 000 voittoa. Parhaana vuotenaan Palone on ajanut 885 ykkössijaa ja Pohjois-Amerikan voitokkain ohjastaja hän on ollut vuosina 1999, 2000 ja 2004. Maanosan kaikkien aikojen tilaston kärkeen Palone siirtyi heinäkuussa 2012 ja marraskuussa 2014 hän ohitti saksalaisen Heinz Weweringin maailman voitokkaimpana raviohjastajana.

Lähteet 

Raviohjastajat
Yhdysvaltalaiset urheilijat
Vuonna 1962 syntyneet
Elävät henkilöt